Ego Stephanus, Dei gratia abbas Sancti-Remigii Senonensis, universis sanctæ Dei ecclesiæ filiis, tam præsentibus quam futuris, notum fieri volo quod quædam controversia orta est inter ecclesiam Sancti-Remigii et ecclesiam Pruliacensem de decima terrarum quas in territorio Villæ novæ Pruliacenses, Sancti-Remigii et ecclesia possidebant, quæ ad ultimum sub hoc pacto sedata est, ut omnium terrarum, quas in eodem territorio tunc temporis habebant, totam decimam deinceps prædicti Pruliacenses quiete retineant et perpetua pace possideant; et tam pro ipsa decima quam pro duabus prati particulis, quarum una in Ystes, alia vero in Torrillon sita est, annuum censum trium sextariorum scilicet frumenti et unius avenæ, in festivitate Sancti-Remigii, quæ calendis octobris agitur, ecclesia Sancti-Remigii, singulis annis, Villæ novæ persolvant. Hoc igitur ego Stephanus, coram capitulo meo laudavi et ab eodem capitulo laudari feci... Signum Stephani, abbatis... Signum Holduini, prioris... Sig. Guillelmi... Sig. Hugonis... Sig. Odonis... Sig. Bernardi... Sig. Guillelmi... Sig. Gumerii... Sig. Odonis... Sig. Stephani... Sig. Gaufridi, Radulphi, Fulconis, Haimonis, Milonis, Stephani, Haimonis... Gaufridi... Holduini. Hujus rei testes fuere dompnus Norpaldus, abbas Vallislucentis; Drogo Strabo; Milo Boleius; Gaufredus, nepos ejus; Stephanus de Sancto-Mauricio; Boemundus de Braio; Haimo. . . . . . Actum, in capitulo Sancti-Remigii Senonensis, anno... V, VIII idus aprilis. Et ut hoc ratum et inconcussum omni tempore habeatur, sigilli mei impressione firmavi.